**ΠΑΝΕΠΙΣΤΗΜΙΟ ΠΑΤΡΩΝ**

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΓΕΩΛΟΓΙΑΣ**

ΠΡΟΚΗΡΥΞΗ ΓΙΑ ΕΙΣΑΓΩΓΗ ΦΟΙΤΗΤΩΝ

ΣΤΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«ΓΕΩΕΠΙΣΤΗΜΕΣ ΚΑΙ ΠΕΡΙΒΑΛΛΟΝ»

Το Τμήμα Γεωλογίας της Σχολής Θετικών Επιστημών του Πανεπιστημίου Πατρών στα πλαίσια του ΠΜΣ «Γεωεπιστήμες και Περιβάλλον» προκηρύσσει για το ακαδημαϊκό έτος 2023-2024, έως σαράντα πέντε (45) θέσεις για απόκτηση Διπλώματος Μεταπτυχιακών Σπουδών Ειδίκευσης.

Το ΠΜΣ στις «Γεωεπιστήμες και Περιβάλλον» του Τμήματος Γεωλογίας του Πανεπιστημίου Πατρών οδηγεί στην απονομή Διπλώματος Μεταπτυχιακών Σπουδών (Δ.Μ.Σ., MSc) στις παρακάτω ειδικεύσεις:

1. Εφαρμοσμένη Περιβαλλοντική Γεωλογία και Γεωφυσική
2. Επεξεργασία και Ανάλυση Δεδομένων στις Γεωεπιστήμες
3. Ορυκτές Ύλες – Περιβάλλον

Στο ΠΜΣ «Γεωεπιστήμες και Περιβάλλον» γίνονται δεκτοί πτυχιούχοι των Τμημάτων των Σχολών Θετικών Επιστημών, Πολυτεχνικών, Ιατρικών, Γεωπονικών και άλλων Σχολών συναφούς γνωστικού αντικειμένου, Πανεπιστημίων της ημεδαπής και ομοταγών αναγνωρισμένων Ιδρυμάτων της αλλοδαπής, καθώς και Πτυχιούχοι Τμημάτων αντίστοιχων ειδικοτήτων των ΑΤ.Ε.Ι.

Οι ενδιαφερόμενοι πρέπει να υποβάλουν από **Παρασκευή 1 Σεπτεμβρίου 2023 μέχρι το Σάββατο 30** **Σεπτεμβρίου 2023** ηλεκτρονικά στη διεύθυνση[**https://matrix.upatras.gr/sap/bc/webdynpro/sap/zups\_pg\_adm**](https://matrix.upatras.gr/sap/bc/webdynpro/sap/zups_pg_adm)αίτηση με τα ακόλουθα δικαιολογητικά (**ΠΡΟΣΟΧΗ:** όλα συμπληρώνονται με **ΚΕΦΑΛΑΙΑ ΓΡΑΜΜΑΤΑ** και τα αρχεία να είναι σε μορφή **PDF**) :

α) Αίτηση συμμετοχής μέσω του συνδέσμου: <https://matrix.upatras.gr/sap/bc/webdynpro/sap/zups_pg_adm> (**επιλέγονται έως 2 ειδικεύσεις κατά σειρά προτίμησης).**

β) Αντίγραφο Πτυχίου ή Διπλώματος. Τελειόφοιτοι μπορούν να υποβάλουν αίτηση, αλλά γίνονται δεκτοί, εφόσον προσκομίσουν βεβαίωση περάτωσης σπουδών το αργότερο κατά την εξεταστική περίοδο Σεπτεμβρίου,

γ) έγκυρο πιστοποιητικό σπουδών, με αναλυτική βαθμολογία σε όλα τα μαθήματα,

δ) αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα),

ε) έγκυρα πιστοποιητικά γλωσσομάθειας,

ζ) τουλάχιστον δύο (2) συστατικές επιστολές (όσοι είναι από άλλο Τμήμα ή άλλο Ίδρυμα προέλευσης), σύμφωνα με το ειδικό έντυπο συστατικής επιστολής που βρίσκεται αναρτημένο στον σύνδεσμο:

[www.geology.upatras.gr/images/pdf/postgraduate/ocean/PROTYPO-SYSTATIKHS-PMS- 2023-2024.pdf](http://www.geology.upatras.gr/images/pdf/postgraduate/ocean/PROTYPO-SYSTATIKHS-PMS-%202023-2024.pdf)

η) πιστοποιητικά εμπειρίας- ερευνητικής ή επαγγελματικής δραστηριότητας, (εάν υπάρχουν),

θ) φωτοτυπία δύο όψεων της αστυνομικής ταυτότητας ή διαβατηρίου,

ι) έγκυρο πιστοποιητικό γνώσης χρήσης Η/Υ,

κ) οποιοδήποτε άλλο στοιχείο θεωρεί ο υποψήφιος, ότι ενισχύει την υποψηφιότητά του (π.χ. επιστημονικές δημοσιεύσεις σε περιοδικά κ.ά.).

**Δικαίωμα υποβολής αίτησης στην προκήρυξη έχουν και οι φοιτητές Προπτυχιακού Προγράμματος Σπουδών, οι οποίοι θα συμμετέχουν στην εξεταστική περίοδο του προσεχούς Σεπτεμβρίου με την προϋπόθεση, ότι στο τέλος της εξεταστικής περιόδου θα προσκομίσουν έγκαιρα (μέχρι 13 Οκτωβρίου 2023) σχετική βεβαίωση για την περάτωση των σπουδών τους.**

Για την επιλογή των υποψηφίων θα πραγματοποιηθεί συνέντευξη, για την ακριβή μέρα και ώρα της οποίας θα ενημερωθούν από τη Γραμματεία του Τμήματος.

Η παρακολούθηση των μαθημάτων είναι υποχρεωτική. Η χρονική διάρκεια για την απονομή του Δ.Μ.Σ. ορίζεται σε (3) διδακτικά εξάμηνα.

Η εν λόγω πρόσκληση εκδήλωσης ενδιαφέροντος δημοσιεύεται σύμφωνα με τα ΦΕΚ 3044/26.7.2019 τ.Β΄ και την τροποποίησή του στα άρθρα 4 και 6 (ΦΕΚ 2801/6.6.2022), του Κανονισμού ΠΜΣ του Τμήματος Γεωλογίας.

Περισσότερες πληροφορίες από τη Γραμματεία του Τμήματος Γεωλογίας στα τηλέφωνα 2610 997590 & 2610 997922) και e-mail (sbakop@upatras.gr), ή/και στην ιστοσελίδα του Τμήματος Γεωλογίας ([www.geology.upatras.gr](http://www.geology.upatras.gr)).

Ο Δ/ντής Μεταπτυχιακών Σπουδών

του Τμήματος Γεωλογίας

Καθηγητής Ιωάννης Κουκουβέλας